डीपीएल-२ः विराटनगर १८ रनले विजयी[अपडेट]
रुस्लान धनगढी प्रिमियर लिग अन्तर्गत बिहीबार भएको पहिलो खेलमा विराटनगर किंग्स विजयी भएको छ । संघीय प्रहरी इकाइ कार्यालयको खेल मैदानमा टिम चौराह धनगढी र विराटनगर किंग्सबीच भएको खेलमा विराटनगरले १८ रनले जित निकाल्यो ।
काठमाडौँ — रुस्लान धनगढी प्रिमियर लिग अन्तर्गत बिहीबार भएको पहिलो खेलमा विराटनगर किंग्स विजयी भएको छ । संघीय प्रहरी इकाइ कार्यालयको खेल मैदानमा टिम चौराह धनगढी र विराटनगर किंग्सबीच भएको खेलमा विराटनगरले १८ रनले जित निकाल्यो ।विराटनगरको तीन खेलमा यो दोस्रो जित हो । धनगढीले ४ खेलमा २ जित हात पारेको छ भने दुईमा पराजित भएको छ ।टस हारेर फिल्डिङको निम्तो पाएको विराटनगरले १९.५ ओभरमा सबै विकेट गुमाउँदै १२७ रन बनाएको थियो । १२८ रनको विजय लक्ष्य लिएर मैदान प्रवेश गरेको टिम चौराह धनगढीले निर्धारित २० ओभरमा ९ विकेट गुमाउँदै १०९ रन मात्रै बनाउन सक्यो । धनगढीको तर्फबाट शंकर रानाले ३८ बल मा २५ रन बनाए । यस्तै अस्फाक अहमदले १६ बलमा २२ रन बनाए । सुनील धमला १२, रोहन मुस्तफा ११, राजेश पुलामी मगर ८, सोनु तामाङ र कप्तान सोमपाल कामी १/१ रनमा आउट भए । बलिङमा विराटनगरका पवन सर्राफले ४ विकेट लिए । म्यान अफ दि म्याच उनले ४ ओभरमा २५ रन खर्चेका थिए । पारस खड्का र बसन्त रेग्मीले २/२ र सुभम कामतले १ विकेट लिए । पहिलो इनिङ्समा सोमपाल कामीसँगै नयाँ बल लिएर आएका सुनीलले ४ ओभरमा १ मेडन राख्दै १० रन खर्चेर ४ विकेट लिए । सोमपाल र रोहन मुस्तफाले २/२ तथा ललितसिंह भण्डारी र सम्साद शेखले १/१ विकेट लिए । पवन सर्राफले विराटनगरबाट सर्वाधिक ४१ रन बनाए । ३४ बल खेलेका उनले १ चौका र २ छक्का प्रहार गरे।अनिल साहले २४, सुभम कामतले १८ र बाबर हायतले १५ रन बनाए । दीलिप नाथ ४, पृथु बास्कोटा ३, कप्तान पारस खड्का २, मन्जित श्रेष्ठ र बसन्त रेग्मी ६/६ तथा सौरभ खनाल १ रनमा आउट भए ।यसअघि भएका खेलमा विराटनगर किंग्सले १ खेलमा जित हात पारेको थियो भने १ खेलमा हार व्यहोरेको थियो । टिम चौराह धनगढीले २ खेलमा जित हात पारेको थियो भने १ खेलमा पराजित भएको थियो।  Tweets about "#TCDvsKG from:kantipurdaily'"  